Tann 23. og 24. januar verður Orku og umhvørvisstevnan hildin í Høllini á Hálsi. Endamálið við Orku- og Umhvørvisstevnuni er at føroyskar fyritøkur og stovnar vísa fram hvat tey hava at bjóða innan burðardygga nýtslu til vinnuna, til húsarhaldini og til einstaklingar. Fleiri almennir fyrilestrar verða eisini um orku- og umhvørvismál har serfrøðingar á økinum viðgera viðkomandi evnið. Orku- og Umhvørvisstevnan er størsti framsýningar- og vitanarpallur innan orku og umhvørvið í Føroyum og gleða vit okkum tí sera nógv til at bjóða tykkum at luttaka eftir at samfelagið er fult latið uppaftur, bæði her heima og uttanlands. Orkustevnan 2020 verður vónandi 12. og 13. juni sum ætlað Í næstum fara vit at taka støðu til um Orkustevnan 2020 verður hildin sum ætlað, ella um vit noyðast at útseta hana til seinni, grundað á óvissu støðuna rundanum Covid-19. Regnjakkar úr teltum-ÖDN WEAR verður við á Orkustevnuni. Endurnýtsla, avmarking av burturkastið og nýnýting av teltum, hetta er í stuttum tað sum ÖDN WEAR fæst við. Nýnýtsla, er tá burturkast verður nýtt uttan at tað fyrst er skilt í smálutir, og er tað tí meiri orkusparandi enn endurnýtsla har burturkast verður syndrað smátt–tí er tað nýnýtsla sum ÖDN WEAR serliga miðsavnar seg um. Tað eru tríggjar ungar kvinnur, Sólvá Lindenskov Róadóttir, Unn Baldursdóttir og Heidi Lindenskov Róadóttir sum eiga og reka fyritøkuna ÖDN WEAR. . Framleiðslan hjá ÖDN WEAR er burðardygg og gongur bert fyri seg í Føroyum. Fyritøkan er grunda á tey 17 Heimsmálini fyri burðardyggari menning hjá ST, og verða fleiri av málunum fylt út longu nú–fyrst og fremst er tað tó mál 12 um burðardygga menning og avmarking av spill og dálking. Framleiðslan av regnjakkum gongur væl og fer tað at bera til at keypa vørurnar á heimasíðuni https://odnwear. com í mai í ár. Tað fer eisini at bera til at koma at royna, og ikki minst at keypa vøkru regnjakkarnar á Orkustevnuni 12. og 13. juni í Høllini á Hálsi í Havn–tað eru vit sera spent uppá. Hóast undirtøkan til Orkustevnuna 2020 longu er góð, hava fleiri fyritøkur og stovnar víst á at 31. januar-1. februar er eitt keðiligt tíðspunkt hjá teimum at luttaka á stevnum. Orkustevnan størsti framsýningar- og vitanarpallur innan orkumál í Føroyum. Orkustevna verður í Høllini á Hálsi í Tórshavn 12. og 13 juni. Endamálið við Orkustevnuni er at kunna um orku- og umhvørvismál og at økja um virksemið innan hesa vinnu. Stórur dentur hevur síðstu árini verið lagdur á at fáa eitt grønt orkuskifti í Føroyum, m. a. við at eggja vanliga húsarhaldinum at velja grønar orkuloysnir við at endurrinda meirvirðisgjald á hitapumpum, elbilum og vetnisbilum. Men hvussu langt eru vit í veruleikanum komin? Og hvørjar møguleikar hevur endabrúkarin at vera við til at arbeiða fyri at fáa eitt grønari og umhvørvisvinarligari samfelag? Síðan síðstu Orkustevnu er høllin á Hálsi blivin dupult so stór, og er málið at fylla alla høllina við spennandi framsýnarum. Fyriskiparar av Orkustevnuni í 2020 eru Advent Events Managament og VRG (nýggjur partnari).